              Na temelju članaka  29. Pravilnika o financiranju programa i projekata udruga koji su od interesa za Virovitičko-podravsku županiju („Službeni glasnik“ br.1/23), a sukladno članku 28. i 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15, 37/21) i Odluci o načinu raspodjele raspoloživih sredstava iz Proračuna Virovitičko-podravske županije za 2023. godinu namijenjenih financiranju projekata i programa udruga koji su od interesa za Virovitičko-podravsku županiju, Klasa: 230-01/23-01/01, Urbroj: 2189-05/13-23-1 od 01. veljače 2023. godine pročelnik Upravnog odjela za gospodarstvo i poljoprivredu donosi

O D L U K U

o dodjeli financijskih sredstava programima i projektima Dobrovoljnih vatrogasnih društava koji su od interesa za Virovitičko-podravsku županiju u 2023. godini

Članak 1.

Ovom se Odlukom određuju iznosi sredstava financijske potpore udrugama koje su prijavile projekte na Javni natječaj za financiranje programa i projekata udruga koji su od općeg interesa za Virovitičko-podravsku županiju u 2023. godini.

Članak 2.

U 2023. godini će se u okviru ovog Natječaja iz Proračuna Virovitičko-podravske županije financirati provedba programa i projekata udruga kako slijedi:

	UDRUGA
	NAZIV PROJEKTA
	IZNOS

	DVD  ZDENCI
	Nabava zračnih jastuka za podizanje tereta 
	300,00 €
	

	DVD NOVA BUKOVICA BREZIK
	Opremanje DVD-a Nova Bukovica Brezik
	225,00 €
	

	DVD ORAHOVICA
	Opremanjem do razvoja vatrogastva
	225,00 €
	

	DVD VUKOSAVLJEVICA
	Opremanje vatrogasne postrojbe
	225,00 €
	

	DVD ČAĐAVICA
	Organizacija proslave 100 godina postojanja DVD-a Čađavica
	500,00 €
	

	DVD KOZICE
	70. Obljetnica DVD-a Kozice
	500,00 €
	

	DVD TURANOVAC
	100. Obljetnica DVD-a Turanovac
	500,00 €
	

	DVD VOĆIN
	Nabava Vatrogasne opreme
	225,00 €
	

	DVD OKRUGLJAČA
	Nabava vatrogasne opreme
	311,00 €
	

	DVD BAKIĆ
	Uređenje vatrogasnog doma
	225,00 €
	

	DVD BUŠETINA
	Opremanje DVD-a
	225,00 €
	

	DVD KLADARE
	Smotra vatrogasnih vozila VZ VPŽ povodom Svetog Florijana
	600,00 €
	

	DVD DOLCI
	Kupnja vatrogasne opreme
	225,00 €
	

	DVD CRNAC
	Nabava vatrogasne opreme
	225,00 €
	

	DVD GRADINA
	Komunikacija u DVD-u Gradina
	300,00 €
	

	DVD OTROVANEC
	26. Županijsko vatrogasno natjecanje za odrasle
	700,00 €
	

	DVD VIROVITICA
	Kupnja opreme
	225,00 €
	

	DVD STARI GRADAC
	Zaštitna i radna vatrogasna oprema i odjeća
	300,00 €
	

	DVD GORNJE BAZJE
	Ulaganje u mladež = sigurna budućnost
	300,00 €
	

	DVD PITOMAČA
	Opremanje operativnih članova DVD-a Pitomača
	300,00 €
	



Članak 3.
Upravni odjel za gospodarstvo i poljoprivredu će u roku 8 dana od donošenja odluke o dodjeli financijskih sredstava obavijestiti organizacije civilnog društva čiji projekti ili programi nisu prihvaćeni za financiranje.
Članak 4.

Organizacijama civilnog društva kojima nisu odobrena sredstva može se na njihov zahtjev u roku od 8 dana od primitka pisane obavijesti o rezultatima natječaja omogućiti uvid u ocjenu njihovog programa ili projekta uz pravo Virovitičko-podravske županije da zaštiti tajnost podataka o osobama koje su ocjenjivale program ili projekt.

Članak 5.

Organizacije civilnog društva imaju pravo na prigovor u roku 8 dana od dana primitka pisane obavijesti, a odluku o prigovoru donosi Povjerenstvo za prigovore.
Prigovor ne odgađa izvršenje odluke i daljnju provedbu natječajnog postupka.
Članak 6.

Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko organizacija civilnog društva smatra da je u prijavi dostavila dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava.

Članak 7.

Ova Odluka stupa na snagu danom donošenja, a bit će objavljena na mrežnim stranicama Virovitičko-podravske županije. 
         
KLASA: 230-02/23-02/35
URBROJ: 2189-03/03-23-37

